EkBass/fiwiki-20250220-pages-articles huggingface dataset:
Oscar Johan Mechelin

Oscar Johan Mechelin (4. kesäkuuta 1851 Oslo – 10. elokuuta 1900 Helsinki) oli suomalainen juristi ja virka- ja valtiopäivämies.Kuka kukin oli Viitattu 22.4.2021. Mechelinin vanhemmat olivat senaattori Henrik Adolf Mechelin ja Eugénie Octavie Joséphine Cathérine Tricot de Mouceaux ja puoliso vuodesta 1892 vapaaherratar Eva Elisabeth Silfverhjelm (k. 1941), kenraali Carl Silfverhjelmin tytär. Mechelin tuli ylioppilaaksi 1869, suoritti ylemmän oikeustutkinnon 1876 ja sai varatuomarin arvon 1880. Hän oli kenraalikuvernöörinkanslian kanslisti 1883–1889, keisarin Suomen kanslian apulaistoimitussihteeri 1889–1991 ja johtaja valtiokonttorissa 1891–1900. Keisarin hovin kamarijunkkarin arvon Mechelin sai 1888. Hän oli aatelissäädyssä valtiopäiväedustaja 1888 ja 1900. Ylioppilasmatrikkeli 1853–1899: Mechelin Oscar Johan Viitattu 22.4.2021. Lääkäri, valtiopäivämies Adolf Constantin Mechelin oli Oscar Johan Mechelinin veli.Ylioppilasmatrikkeli 1853–1899: Mechelin Adolf Constantin Viitattu 7.5.2021. == Lähteet == Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset aateliset Luokka:Vuonna 1851 syntyneet Luokka:Vuonna 1900 kuolleet
Tempest Storm

Tempest Storm (alk. Annie Blanche Banks; 29. helmikuuta 1928 Eastman, Georgia, Yhdysvallat – 20. huhtikuuta 2021 Las Vegas, Nevada, Yhdysvallat) oli yhdysvaltalainen burleskiesiintyjä, striptease-tanssija ja näyttelijä. Tempest Storm eli Annie Blanche Banks syntyi vuonna 1928 Georgian Eastmanissa. Hänen vanhempansa olivat köyhiä osuusviljelijöitä. He kuitenkin erosivat pian Annien syntymän jälkeen, eikä hän tuntenut isäänsä. Annie oli 14-vuotias, kun lähti kotoa. Hän päätyi Columbukseen ja työskenteli tarjoilijana. Hän tapasi merijalkaväen sotilaan, jonka kanssa meni naimisiin. Liitto kuitenkin mitätöitiin vuorokauden jälkeen. Banks meni uudestaan naimisiin 15-vuotiaana, kun hän nai myyntimiehen. Heidän liittonsa kesti kuusi kuukautta. Banks oli 17-vuotias, kun hän muutti Hollywoodiin. Hän valehteli ikänsä ja pääsi cocktail-tarjoilijaksi, missä eräs asiakas ehdotti hänelle uraa stripparina. Tämä järjesti Banskille myös koe-esiintymisen Follies-teatterin kykyjenetsijälle Lillian Huntille. Banks sai paikan tanssikuorosta, mutta jo kolmen viikon jälkeen hänelle ehdotettiin palkankorotusta ja strippaamista. Banks ei ollut ajatellut uraa stripparina, mutta hän omien sanojensa mukaan tarvitse ne rahat. Viikko siitä hänelle ehdotettiin taiteilijanimeä Tempest Storm. Banks muutti vuonna 1957 nimensä virallisesti Tempest Stormiksi. Storm nousi 1950-luvulla kansainvälisesti kuuluisaksi yökerhoesiintyjäksi, ja hän myös näytteli muun muassa Russ Meyerin varhaisissa seksploitaatioelokuvissa. Stormin tunnetuin elokuva on Irving Klaw’n ohjaama vuoden 1955 kulttiklassikko Teaserama. Seuraavana vuonna hän näytteli myös Klaw’n ohjaamassa Buxom Beautiesissa. Storm teki vuonna 1956 kymmenvuotisen sopimuksen Bryan-Engels- burleskituotantoyhtiön kanssa. Sopimus takasi Stormille 100 000 dollarin vuosipalkan, mikä oli alan rahakkain sopimus. Hän esiintyi vuodesta 1957 lähtien hotelli-kasino The Dunesissa. Stormin ura burleskiesiintyjänä kesti aina 2000-luvulle saakka, ja Las Vegas Stripillä hän esiintyi aina 1980-luvun lopulle saakka. Storm oli poikkeuksellinen alalle, sillä hän selviytyi burleskin alamäen 1960- ja 1970-luvuilla. Stormin viimeinen esiintyminen tapahtui kesäkuussa 2010 Burlesque Hall of Famen reunion-show’ssa. Hän mursi tuona iltana lonkkansa ja joutui jättäytymään show-uraltansa. Rockmuusikko Jack Whiten kanssa hän teki vuonna 2011 haastattelualbumin Interview with Tempest Storm. Nimisha Mukerji ohjasi puolestaan vuonna 2016 julkaistun dokumenttielokuvan Tempest Storm: Burlesque Queen. Storm kärsi viimeisinä vuosinaan dementiasta, ja hän kuoli vuonna 2021 kotonaan Las Vegasissa. == Lähteet == == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset tanssijat Luokka:Vuonna 1928 syntyneet Luokka:Vuonna 2021 kuolleet
Gouharšad

Gouharšad (k. 1457) oli Timuridien valtakunnan hallitsija Šahrokhin vaimo. Hänen vaikutusvaltaansa valtakunnassa on pidetty hyvin suurena ja hänet tunnettiin myös taiteiden ja erityisesti arkkitehtuurin mesenaattina. ==Elämäkerta== Gouharšadin isä oli Timuridien valtakunnan hallitsija Šahrokhin alainen emiiri Giat-al-Din Tarkan. Gouharšad oli yksi kolmesta Giat-al-Dinin Šahrokhin sukuun naittamastaan tyttärestä. Šahrokh ja Gouharšad menivät naimisiin vuonna 1409. Šahrokhilla oli toinen vaimo nimeltään Malekat Aga ja tämä oli tšingisidinä eli Tšingis-kaanita polveutuen periaatteessa myös korkea-arvoisempi. Gouharšad oli kuitenkin tästä huolimatta paljon läheisempi miestään. Hän ylläpiti suhteita myös valtakunna eri emiireihin, heidän joukossaan esimerkiksi Gouharšadin kaksi veljeä. Gouharšadin mausoleumi Heratissa on yksi tunnetuimmsita esimerkeistä timuridien ajan arkkitehtuurista Khorasanissa. Gouharšad tunnettiin myös merkittävänä taiteiden mesenaattina ja hän suosi etenkin arkkitehtuuria. Tämä näkyi esimerkiksi kukoistavassa pääkaupunki Heratissa. Sen ohella hän rakennutti myös esimerkiksi moskeijan Mašhadissa. Gouharšadin vaikutusvaltaa valtakunnan politiikassa on pidetty hyvin suurena. Hän ja Šahrokh saivat keskenään kolme tytärtä ja kolme poikaa. Gouharšad suosi valtakunnan hallitsijan seuraajana pojanpoikaansa Ala al-Dawla bin Baysongoria. Tämä herätti tietyissä piireissä myös närää. Šahrokh kuoli vuonna 1447 ja Gouharšad ryhtyi toimiin rauhoittaakseen uhkaavan sekasorron. Hän toimi pitkään käytännössä valtakunnan tosiasiallisena hallitsijana. Eri emiirit sotivat keskenään Tarkan-emiirien asettuessa Gouharšadin puolelle. Lopulta kuitenkin yksi kilpailevista timuridihallitsijoista Sultan Abu Sa'id valtasi Heratin 19. heinäkuuta 1457. Gouharšad jäi hnen vangikseen. Koska Abu Sa'id ei uskonut Tarkan-emiirien alistuvan Gouharšadin ollessa vielä elossa, hän antoi teloituttaa hänet. ==Kuoleman jälkeen== Timuridien sittemmät historioitsijat puhuivat yleensä Gouharšadista arvostavaan sävyyn. Samalla hänen teloituksensa tuomittiin. Abu Sa'id itse joutui jonkin aikaa myöhemmin vangiksi ja Gouharšadin pojanpoijanpoika Yadgar Mohammad teloitutti puolestaan hänet. ==Lähteet== Luokka:Syntymävuosi tuntematon Luokka:Vuonna 1457 kuolleet
Coregonus alpenae

Coregonus alpenae on lohien (Salmonidae) heimoon ja Coregoninae-alaheimoon kuuluva makean veden kalalaji, jota ei ole havaittu levinneisyysalueellaan 1970-luvun jälkeen ja joka siksi luokitellaan hävinneeksi lajiksi. Coregonus alpenaen keskimääräinen pituus oli täysikasvuisena 27–31 senttimetriä ja paino noin 500 grammaa. Maksimissaan se saavutti noin 38 senttimetrin pituuden ja noin 900 gramman painon. Laji oli väritykseltään selkäpuoleltaan vihreä tai sininen, kyljistään hopeinen ja vatsapuoleltaan valkea. Sillä oli selkäevässään 10–13 pehmeää ruotoa ja peräevässään 10–14 pehmeää ruotoa. C. alpenae -lajia on tavattu Isosta Orjajärvessä, Hudsoninlahdessa ja Suurten järvien valuma-alueella. Viimeisin havainto siitä on vuodelta 1978, ja United States Fish and Wildlife Service on pitänyt lajia virallisesti hävinneenä vuodesta 1983 lähtien. Lajin populaatioiden pienenemisen pääsyyt olivat niihin kohdistuva liiallinen hyväksikäyttö ihmisen taholta ja lajia saalistava, Suuriin järviin 1800–1900-luvuilla levinnyt ja niissä runsastunut merinahkiainen. C. alpenaen lisääntymisaika oli loka-marraskuussa. Se saavutti sukukypsyyden 3–4 vuoden iässä. == Lähteet == Luokka:Lohikalat Luokka:Sukupuuttoon kuolleet kalat
Lissu Lehtimaja

Liisa Ilona ”Lissu” Lehtimaja (s. 23. joulukuuta 1976) on suomalainen sarjakuvataiteilija, kuvataideopettaja ja laulaja. Hän on piirtänyt ja kirjoittanut kolme sarjakuvateosta. Teokset on kustantanut kustannusyhtiö Rosebud. Laulajana Lehtimaja on tullut tunnetuksi Maria Gasolina -yhtyeestä. Yhtye soitti käännösbiisejä, joista suurin osa oli brasilialaisia. Yhtye lopetti soittamisen vuonna 2019. Lehtimajalla oli tärkeä rooli yhtyeessä, sillä hän käänsi biisit suomeksi ja toimi myös laulajana. Lehtimaja oli 1990-luvulla lukion vaihto-oppilaana Brasiliassa ja oppi siellä puhumaan portugalin kieltä. Koulutukseltaan Lehtimaja on kuvataiteenopettaja Taideteollisesta korkeakoulusta. Hänen isänsä on oikeusneuvos Lauri Lehtimaja. == Teoksia == * * * == Lähteet == == Aiheesta muualla == * Luokka:Suomalaiset sarjakuvantekijät Luokka:Suomalaiset laulajat Luokka:Suomalaiset opettajat Luokka:Vuonna 1976 syntyneet Luokka:Elävät henkilöt
Kokkolan Viinijuhlat

Kokkolan Viinijuhlat on Kokkolassa järjestettävä kaksipäiväinen musiikkifestivaali. Vuonna 2024 tapahtuma järjestettiin 26.-27.7. Kokkolan tapahtumapuistossa. Tapahtuma on yhdistelmä musiikkia, ruokaa sekä viinejä. Artisteja tulee niin Suomesta kuin ulkomailtakin. Tapahtuma järjestettiin ensimmäistä kertaa vuonna 2021 heinäkuussa. Tapahtuman järjestämisestä vastaa Nordic Live Productions Oy. == Esiintyjät == === 2021 === * Europe (SWE) * Reino Nordin * Apocalyptica * J. Karjalainen * Elastinen * Erin * Arttu Wiskari * Ressu Redford * Ida Paul & Kalle Lindroth * Samuli Edelmann * ONEVIOLIN === 2022 === * Arttu Wiskari * Behm * Maija Vilkkumaa * Sonata Arctica * J. Karjalainen * Mariska * Tehosekoitin * Waltteri Torikka * BESS * Drömhus * Kaija Koo * Basic Element * Kolmas Nainen * Ellie Goulding * Marko Hietala * Ressu Redford * Haloo Helsinki * Abreu * Ida Paul & Kalle Lindroth * Pandora * Younghearted * Erika Vikman === 2023 === * Samu Haber * Anna Puu * Alma * Portion Boys * Erika Vikman * Anssi Kela * Tommi Läntinen * Arppa * Osmo Ikonen * Hurts * Juha Tapio * The 69 Eyes * Viivi * Kuumaa * Happoradio * Klamydia * Ilta * Kuningasidea === 2024 === * Kolmas Nainen * Lauri Haav * The 69 Eyes * Janna Hurmerinta * Teflon Brothers * Melanie C * Sanni (laulaja) * Ressu Redford * Antti Ketonen * Bee (laulaja) == Lähteet == *https://kokkolanviinijuhlat.fi === Viitteet === == Aiheesta muualla == *Kokkolan Viinijuhlat - Nettisivut Luokka:Kokkolan tapahtumat Luokka:Musiikkifestivaalit Suomessa
Lars Gyllensten

Lars Gyllensten, kirjailijanimiä: Pär Silje, Jan Wictor (1921 Tukholma, Ruotsi – 2006 Tukholma, RuotsiGyllensten, Lars, Kirjasampo, viitattu 22.4.2021) oli ruotsalainen kirjailija, Karoliinisen instituutin histologian apulaisprofessori ja Ruotsin akatemian jäsen vuodesta 1966. Gyllenstenin esikoisteos, runokokoelma Camera obscura (1946), jonka hän kirjoitti yhdessä Torgny Greitzin kanssa salanimellä Jan Wictor, oli parodia fyrtiotalisteista. ==Palkinnot ja tunnustukset== * Harry Martinson -palkinto, 1991 * Pilotpriset, 1987 * Stiftelsen Selma Lagerlöfs litteraturpris, 1991 ==Suomennetut teokset== * Sokrateen kuolema (Sokrates död), suom. Kyllikki Hämäläinen, Helsinki: Otava 1965. Sarja: Moderneja kirjailijoita * Juvenilia: Inkarnaatioita ja eksorkismeja (Juvenilia), suom. Kyllikki Hämäläinen, Helsinki: Otava 1967. Sarja: Moderneja kirjailijoita * Kainin muistelmat (Kains memoarer), suom. Kyllikki Hämäläinen, Helsinki: Otava 1968. Sarja: Moderneja kirjailijoita ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsin akatemian jäsenet Luokka:Vuonna 1921 syntyneet Luokka:Vuonna 2006 kuolleet
Niina Kuuva

Niina Kuuva (s. 19. huhtikuuta 1987 Juva) on Puumalan kunnanjohtaja. Hän aloitti työssään huhtikuussa 2021. Ennen Puumalan kunnanjohtajana työskentelyä hän työskenteli Etelä-Savon Yrittäjien aluejohtajana vuosina 2019–2021 ja Puumalan vs. kunnanjohtajana vuosina 2017–2019, kun entinen kunnanjohtaja Matias Hilden työskenteli ministeri Anu Vehviläisen erityisavustajana. Kuuva valittiin Puumalan kunnanjohtajaksi tammikuussa 2021 yksimielisesti viiden hakijan joukosta. Niina Kuuva on valmistunut yhteiskuntatieteiden maisteriksi Jyväskylän yliopistosta. Kuuva on naimisissa elinkeinoasiamies Janne Tariman kanssa. Tarima on työskennellyt aiemmin eduskunnassa entisen maa- ja metsätalousministerin Jari Lepän erityisavustajana == Lähteet == Luokka:Puumalan kunnanjohtajat Luokka:Vuonna 1987 syntyneet Luokka:Elävät henkilöt
Ilse Stöbe

Ilse Frieda Gertrud Stöbe (17. toukokuuta 1911 Berliini - 22. joulukuuta 1942 Berliini) oli saksalainen journalisti ja kansallissosialismin vastustaja. https://books.google.fi/books?id=gnEWm4kC844C&pg;=PA448&redir;_esc=y#v=onepage&q;&f;=false http://www.gdw- berlin.de/de/vertiefung/biografien/personenverzeichnis/biografie/view- bio/ilse-stoebe/?no_cache=1 Stöben varhaisimmista vaiheista ei tiedetä kovinkaan paljoa. Hänen vanhempansa olivat työväenluokkaisia ja hänellä oli velipuoli, Kurt Müller. Stöbe oli opiskellut konekirjoittajaksi ja työskenteli Rudolf Mossen kustantamossa. http://books.google.fi/books?id=G8DHAAAAIAAJ&redir;_esc=y Vuonna 1929 hän liittyi Saksan kommunistisen puolueen jäseneksi. Berliner Tageblatt-lehden päätoimittaja vakuuttui Stöben kyvykkyydestä ja kannusti häntä ryhtymään journalistiksi. http://www.gdw- berlin.de/en/recess/biographies/index_of_persons/biographie/view-bio/ilse- stoebe/?no_cache=1 Vuoden 1930 paikkeilla Stöbe ryhtyi välittämään tietoja Neuvostoliiton armeijan tiedustelulle. Hän pääsi töihin Varsovaan, missä teki töitä muun muassa sveitsiläiselle sanomalehdelle aina vuoden 1939 syksyyn saakka. Varsovassa hän tapasi diplomaatti Rudolf von Schelihan, jonka kanssa hänellä oli tiivis suhde. Palattuaan Berliiniin hän pääsi töihin ulkoministeriöön. Berliinissä Stöbe tapasi journalisti Carl Helfrichin jonka kanssa asui yhdessä. Hän työskenteli hetken Ligner- nimiselle yritykselle Dresdenissä ja pääsi tekemään työmatkoja Prahaan ja Bratislavaan. Pian hän pääsi takaisin töihin ulkoministeriöön. Keväällä 1941 Stöbe yritti turhaan varoittaa Neuvostoliiton viranomaisia tulevasta hyökkäyksestä. Hän jäi toiminnastaan kiinni ja teloitettiin. Stöben jäätyä kiinni myös hänen äitinsä pidätettiin. Hänet lähettiin Ravensbrückin keskitysleiriin ja surmattiin siellä. Hänen veljensä onnistui ensiksi paeta, mutta hänetkin saatiin myöhemmin kiinni ja hänet surmattiin. https://books.google.fi/books?id=G8DHAAAAIAAJ&redir;_esc=y == Viitteet == Luokka: Natsivaltaa vastustaneet saksalaiset Luokka: Toisen maailmansodan vastarintaliikkeiden henkilöt Luokka: Vuonna 1911 syntyneet Luokka: Vuonna 1942 kuolleet
Bellevigne-les-Châteaux

Bellevigne-les-Châteaux on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Thouetjoen varrella, noin 10 kilometriä Saumurin kaupungista etelään. Bellevigne-les-Châteaux’n kunta perustettiin 1. tammikuuta 2019, jolloin 3 kuntaa; Brézé, Chacé ja Saint-Cyr-en-Bourg yhdistyivät. Kunnan nähtävyyksiin kuuluu yksityisomistuksessa oleva linna Château de Brézé. Siellä vierailee vuosittain yli 100 000 kävijää. Linnan erikoisuuksia on linnan alla oleva laaja luolaverkosto, sekä 1500-luvulla kaivettu syvä kuiva vallihauta, joka on Euroopan syvimpiä. Linnan viinitarha on noin neljänkymmenen hehtaarin laajuinen. Tiedosto:49_Chacé_château.jpg|Château de Chacé, Chacé Tiedosto:49_Saint-Cyr-en-Bourg_église.jpg|Saint-Cyrin kirkko, Saint-Cyr-en- Bourg ==Lähteet== ==Aiheesta muualla== Luokka:Maine-et-Loiren kunnat
Fontevraud-l’Abbaye

Fontevraud-l’Abbaye on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Loirejoen läheisyydessä, noin 15 kilometriä Saumurin kaupungista kaakkoon. Kunta on Ranskan suurin keskiajalta peräisin oleva luostarikaupunki. Fontevraudin luostari on perustettu vuonna 1101. Luostarilla on vahva yhteys Plantagenetin sukuun sekä erityisesti Ranskan ja Englannin kuningatar Eleonoora Akvitanialaiseen. Hän muutti luostariin aviomiehensä Englannin kuningas Henrik II:n kuoleman jälkeen ja asui siellä lopun elämänsä. ==Lähteet== ==Aiheesta muualla== Luokka:Maine-et-Loiren kunnat
Karin Karlsbro

Karin Karlsbo (s. 23. syyskuuta 1970) on ruotsalainen poliitikko, joka toimii maansa edustajana EU-parlamentissa. Hän edustaa liberaalipuoluetta. == Tausta ja yksityiselämä == Karlsbro syntyi vuonna 1970 Roslags-Bron kunnassa. Hänen vanhempansa olivat melko vanhoja (molemmat olivat syntyneet 1930-luvulla), kun tämä syntyi. Hän oli perheen ainoa lapsi. Ollessaan 15-vuotias Karlsbro kertoo, kuinka hänen isänsä paljasti neuvostoliittolaisen vakoojan.. Koulutukseltaan Karlsbro on oikeustieteiden kandidaatti Tukholman yliopistosta. Karsbro on toiminut yrittäjänä ja kestävän kehityksen päällikkönä kiinteistöalalla. Karlsbrolla on kolme tytärtä. == Poliittinen ura == Karlsbro liittyi liberaaleihin sen nuorisojärjestön kautta. Hän toimi nuorisojärjestön puheenjohtajana vuosina 1995–1997. Vuoden 2019 EU-vaaleissa liberaaleilla oli yhteensä 50 ehdokkaan lista, jonka kärkeen se asetti Karlsbron. Liberaalit voittivat 4,13 % ääniosuudella yhden paikan parlamentissa. EU-parlamentissa Karlsbro kuuluu kansainvälisen kaupan komiteaan sekä ihmisoikeuskomiteaan, jonka lisäksi hän on ympäristöstä, julkisesta terveydestä ja elintarviketurvallisuudesta vastaavan komitean varajäsen. == Lähteet == == Aiheesta muualla == * Luokka:Ruotsalaiset europarlamentaarikot Luokka:Vuonna 1970 syntyneet Luokka:Elävät henkilöt
Inka Hannula

Inka Hannula (s. 1981 Oulu) on suomalainen kuvataiteilija, kulttuurituottaja ja taideohjaaja. Hannula on valmistunut kulttuurituotannon medianomiksi Seinäjoen ammattikorkeakoulusta ja kuvataiteilijaksi Turun Taideakatemiasta. Lisäksi hän on opiskellut taidehistoriaa Turun yliopistossa sekä tanssipedagogiikkaaTaideyliopistossa. Maalauksen ohella Hannula työskentelee tanssin ja yhteisötaiteen parissa. Hän on osallistunut teoksillaan Naivistit Iittalassa -näyttelyihin vuosina 2018-22. == Lähteet == ==Aiheesta muualla== * Inka Hannulan verkkosivut * Yhteisteokset Teemu Raudaskosken kanssa * Luokka:Suomalaiset taidemaalarit Luokka:Vuonna 1981 syntyneet Luokka:Elävät henkilöt
Kansalaisoikeuksien puolue

Kansalaisoikeuksien puolue – Zemanin kansa (tšekiksi: Strana Práv Občanů – Zemanovci, SPOZ), joka tunnetaan myös nimellä Zemanovci, entinen Kansalaisoikeuksien puolue (tšekiksi: Strana Práv Občanů, SPO) on tšekkiläinen poliittinen puolue, joka on perustettu lokakuussa 2009. Puolueen perusti Tšekin entinen pääministeri Miloš Zeman, joka oli aiemmin Tšekin sosiaalidemokraattisen puolueen puheenjohtaja.https://www.vile- netzwerk.de/rechtspopulismus-in-europa/articles/rechtspopulistische-parteien- in-tschechien.html Zeman valittiin Kansalaisoikeuksien puolueen presidenttiehdokkaaksi vuoden 2013 presidentinvaaleissa, jotka hän voitti toisella kierroksella. Vuoden 2012 aluevaaleissa valittu senaattori Jan Veleba liittyi keväällä 2014 Kansalaisoikeuksien puolueeseen ja toimi sen puheenjohtajana vuosina 2014-2018. Vuoden 2016 Tšekin aluevaaleissa SPO osallistui yhteiseen koalitioon Tomio Okamuran johtaman Vapaus ja suora demokratia -puolueen kanssa ja sai 16 paikkaa. == Lähteet == ==Aiheesta muualla== * Kansalaisoikeuksien puolue Luokka:Sosiaalidemokraattiset puolueet Luokka:Tšekin puolueet
Taibe Jusein

Taibe Jusein (, s. 4. toukokuuta 1991) on bulgarialainen vapaapainija. Jusein on kilpaillut aikuisten kilpailuissa vuodesta 2009 lähtien, jolloin osallistui Dan Kolov - Nikola Petrov turnaukseen. Tätä ennen hän oli ollit vuonna 2006 kolmas alle 17-vuotiaiden EM-kilpailuissa. Vuonna 2009 Jusein oli kolmas sekä alle 20-vuotiaiden EM- että MM-kilpailuissa. Hän osallistui myös samana vuonna ensimmäisen kerran aikuisten MM-kilpailuihin, mutta jäi 59 kg sarjassa sijalle 25. Vuonna 2010 Jusein voitti Dan Kolov - Nikola Petrov -turnauksen 59 kg sarjan. Hän saavutti myös samana vuonna ensimmäisen aikuisten arvokisamitalin, kun hän oli toinen Bakun EM-kilpailujen 59 kg sarjassa. Hän oli saman vuoden nuorten MM-kilpailujen ja EM-kilpailujen kolmas. Aikuisten MM-kilpailuissa hän oli 19. Vuonna 2011 hän uusi Dan Kolov - Nikola Petrov turnauksen voittonsa. Lisäksi hän oli toinen Dortmundin EM-kilpailuissa, voitti nuorten maailmanmestaruuden ja oli kolmas nuorten EM-kilpailuissa. Aikuisten MM- kilpailuissa hän oli 13. Vuonna 2012 hän saavutti ensimmäinen mitalinsa maailmanmestaruuskilpailuissa, kun Jusein oli toinen 63 kg sarjassa Strathcona Countyn MM-kilpailuissa. Jusein oli myös toinen Budapestin MM-kilpailuissa 2013, mutta nyt 59 kg painoluokassa. Vuonna 2014 Jusein voitti jälleen Dan Kolov - Nikola Petrov -turnauksen sekä oli kolmas Taškentin MM-kilpailuissa ja Vantaan EM-kilpailuissa, kummassakin turnauksessa 60 kg painoluokassa. Vuonna 2015 Jusein saavutti MM-pronssia Las Vegasissa 60 kg painoluokassa. Vuonna 2016 ennen olympialaisia hän oli yhdeksäs EM-kilpailuissa. Rio de Janeiron olympialaisissa Jusein kilpaili keskisarjassa (63 kg). Hän pääsi aloittamaan suoraan toiselta kierrokselta, mutta hävisi ottelunsa Yhdysvaltain Elena Pirozhkovalle 10–7. Vuonna 2017 Jusein saavutti yhden arvokisamitalin, kun oli toinen Novi Sadin EM-kilpailuissa 63 kg sarjassa. MM-kilpailuissa hän oli 11. Vuonna 2018 Jusein saavutti useita voittoja, kun hän voitti useita turnauksia sekä MM-kultaa Budapestin MM-kilpailuissa ja EM-kultaa Kaspijskin EM- kilpailuissa. Kumpikin kulta oli hänen uransa ensimmäinen ja tulivat 62 kg painoluokassa. Hän uusi seuraavana vuonna EM-kultansa voitettuaan Bukarestin EM-kilpailujen 62 kg sarjan, mutta oli toinen MM-kilpailuissa. Vuonna 2020 hän oli kolmas Rooman EM-kilpailuissa. Vuodelle 2021 siirretyissä Tokion olympialaisissa hän saavutti 62-kiloisissa pronssia. Hän voitti Euroopan- mestaruuden 62-kiloisissa Budapestissa 2022. ==Lähteet== Luokka:Bulgarialaiset naispainijat Luokka:Bulgarialaiset olympiamitalistit Luokka:Vuonna 1991 syntyneet Luokka:Elävät henkilöt
Nukkahikkori

Nukkahikkori (Carya tomentosa) on jalopähkinäkasveihin kuuluva kesävihanta puu, joka kasvaa alkuperäisenä Pohjois-Amerikan keski- ja itäosissa. Nukkahikkori on yleisin hikkorilaji, ja voi elää jopa 500-vuotiaaksi. == Ulkonäkö ja koko == Nukkahikkori on saanut nimensä lehtien alapinnan tiheästä karvoituksesta. Puun englanninkielinen nimi mockernut hickory, "pilkkapähkinä", viittaa sen pähkinöihin, joissa on paksu kuori ja pieni syötävä ydin. Nukkahikkori on keski- tai suurikokoinen puu, joka yleensä kasvaa 15-24 metriä korkeaksi ja 45-60 cm läpimittaiseksi. Suotuisalla kasvupaikalla puu voi saavuttaa yli 30 metrin korkeuden. Sillä on syvälle ulottuva pääjuuri ja tiheä sivujuuristo. Metsässä sille kasvaa korkea, oksaton runko ja avoin, päältä pyöreä latvus; avoimella paikalla latvus tihenee ja leviää. Lehdet ovat kerrannaiset, yleensä 7-lehdykkäiset, 4-19 cm pitkät, ja alta karvaiset. Puun kaarna on tummanharmaata, vanhemmiten usein halkeilevaa. Nukkahikkori on yksikotinen puu; hedekukat ovat pitkissä norkoissa ja emikukat pienissä rykelmissä. == Käyttö == Nukkahikkorin puuaines on kovaa, lujaa ja erityisen iskunkestävää. Sitä käytetään ennen kaikkea työkalujen kahvojen ja varsien valmistukseen (jopa 80% puutavarasta), mutta myös muihin tarkoituksiin missä tarvitaan lujaa puuta, sekä rakennuspuuna.. Nukkahikkoria käytetään myös lihan, etenkin kinkkujen savustuksessa. Sillä on korkea lämpöarvo ja siitä saadaan hyvää polttopuuta. Nukkahikkorin pähkinät ovat paksukuorisia ja pieniä. Ne ovat tärkeää ravintoa monille eläimille, kuten oraville ja mustakarhuille, mutta ihmiset eivät niitä juuri syö. ==Lähteet== Luokka:Hikkorit
Aura Sevón

Aura Sevón (s. 1981) on suomalainen kirjailija, kirjallisuudentutkija ja suomentaja, koulutukseltaan filosofian tohtori. Hän on väitellyt Pariisin (Uni. Paris 8) ja Turun yliopistossa ylirajaisesta kirjallisuudesta ja monikielisten naisten kirjoittamisesta. Sevónin esikoisromaani, niin sanottua naiskatsetta tutkiva esseeromaani Okulovulva, ilmestyi keväällä 2021 Aviador kustannukselta. Se valittiin Helsingin Sanomissa vuoden parhaiden teosten joukkoon. Sevón on kirjoittanut myös lastenkirjallisuutta. Aunis Ahosen ja Paula Lehdon kuvittama kulttuurihistoriallinen Aika metka retki (Karisto) valittiin vuoden 2013 kauneimpien kirjojen joukkoon. Sevón on suomentanut erityisesti ranskankielistä kirjallisuutta. Hän oli ehdolla vuoden 2014 J. A. Hollon palkinnon saajaksi. Sevónin artikkeleita, esseitä ja arvioita on julkaistu muun muassa kirjallisuudentutkimuksen aikakauslehti Avaimessa, Niin & näinissä, Nuoressa Voimassa, Sukupuolentutkimuksessa, Tiede & Edistyksessä ja Tuli & Savussa. Hän asuu ja työskentelee Ranskassa. == Teokset == * Radical Multiplicity: Translingual “Feminine” Writing and Corporeal Knowing in the Works of Theresa Hak Kyung Cha, Hélène Cixous, and Marguerite Duras. Väitöskirja. Turku: University of Turku & Paris 8 University, 2024. Utupub. ISBN 978-951-29-9718-3. * Okulovulva. Romaani. Helsinki: Aviador, 2021. ISBN 978-952-7347-89-8. * Aika metka retki. Monitaiteinen lastenkirja. Hämeenlinna: Karisto, 2013. ISBN 978-951-23-5655-3. == Suomennokset == * Hélène Cixous: Sisään kirjoittamiseen. Helsinki: Aporia, 2022. ISBN 978-952-68225-7-0. * Hélène Cixous: Medusan nauru ja muita ironisia kirjoituksia. Helsinki: Tutkijaliitto, 2013. Yhteiskäännös Heta Rundgrenin kanssa. ISBN 978-952-5169-93-5. * Leopoldina Pallotta della Torre & Marguerite Duras: Nimetön intohimo. Helsinki: Poesia, 2014. ISBN 978-952-305-022-8. * Lola Lafon: Pieni kommunisti joka ei koskaan hymyillyt. Helsinki: Like, 2017. ISBN 978-952-01-1264-6. * Zeina Abirached: Pääskysen leikki. Helsinki: Like, 2011. ISBN 978-952-01-0578-5. * Zeina Abirached: Minä muistan. Helsinki: Like, 2013. ISBN 978-952-01-0934-9. * Boualem Sansal: Hyvitys. Helsinki: Into, 2012. ISBN 978-952-264-135-9. * Alina Reyes: Ruusun vihko & Seitsemän yötä. Helsinki: Basam Books, 2011. ISBN 978-952-260-000-4. * Lubna Ahmad Al-Hussein: 40 raipaniskua. Helsinki: Minerva, 2010. ISBN 978-952-492-391-0. * Denise Affonço: Elossa kuoleman kentillä. Helsinki: Like, 2009. ISBN 978-952-300-169-5. * Juan Reinaldo Sánchez: Fidel Castron salattu elämä. Jyväskylä: Atena, 2015. ISBN 978-952-300-169-5. * Boris Cyrulnik: Ihmeellinen kurjuus. Helsinki: Rasalas, 2012. ISBN 978-952-01-0442-9. * Margret & H. A. Rey: Utelias Vili - Aarreaitta. Helsinki: Kids.fi, 2011. ISBN 978-952-256-026-1. == Lähteet == Luokka:Suomalaiset kirjailijat Luokka:Suomentajat Luokka:Vuonna 1981 syntyneet Luokka:Elävät henkilöt
Hankasalmen terveysasema

Hankasalmen terveysasema on Hankasalmen kirkonkylällä toimiva terveysasema. Se on eräs Keski-Suomen hyvinvointialue toimipisteistä. Terveysasemalla on lääkärin ja hoitajan vastaanotto, hoitotarvikejakelu sekä diabeteshoitajan vastaanotto. Terveysasemalla toimii myös kuntoutus, mielenterveys- ja päihdepalvelut, suun terveydenhuolto ja neuvola. Röntgentutkimuksia voidaan myös tehdä. Siellä toimii myös Fimlabin näyteenottopiste. Hankasalmen terveysasemalle valmistui Attendo Oy:n tilaama uudisrakennus vuoden 2020 lopussa. Terveysasema muutti uusiin tiloihin vuodenvaihteessa 2020–2021. Aiemmasta, sittemmin puretusta Hankasalmen terveyskeskusrakennuksesta oli siirrytty väistötiloihin marraskuussa 2018. Vuoteen 2022 saakka terveysasema oli eräs Keski-Suomen sairaanhoitopiirissä sijainneen Jyväskylän yhteistoiminta-alueen terveyskeskuksen toimipaikoista. Tämä kuntarajat ylittävä yhteistoiminnallinen terveyskeskus muodostettiin vuonna 2010 tehdyllä Jyväskylän, Muuramen, Hankasalmen ja Uuraisten kuntien päätöksellä. Toiminta tämän organisaation puitteissa alkoi vuoden 2011 alussa. Lääketieteen opiskelijayhdistyksiä edustava Suomen Medisiinariliitto palkitsi Hankasalmen terveysaseman vuonna 2022 "Kandiystävällinen terveyskeskus" -tunnustuksella. ==Lähteet== ==Aiheesta muualla== *Hankasalmen terveysaseman sijainti Jyväskylän karttapalvelussa: Keskustie 53A, Hankasalmi Luokka:Hankasalmen rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Keski-Suomen hyvinvointialue
Matthew Jurman

Matthew John Jurman (s. 8. joulukuuta 1989 Wollongong) on australialainen jalkapalloilija pelipaikaltaan keskuspuolustaja. Jurman edustaa Gamma Ethnikissä pelaavaa Xanthi FC:tä. Hän on edustanut Australian jalkapallomaajoukkuetta vuodesta 2017. ==Lähteet== Luokka:Elävät henkilöt Luokka:Vuonna 1989 syntyneet Luokka:Australialaiset jalkapalloilijat
Chamavit

Chamavit (Χάμαβοι) olivat germaaniheimo, mahdollisesti sama, joita Strabon kutsui nimellä gambrivii. Heimo tunnettiin eri paikoissa eri nimillä, mahdollisesti siksi, että he vaihtoivat usein paikkaa roomalaisten valloitusretkien vuoksi. Chamavien alkuperäinen kotiseutu oli Reinin rannoilla, alueelle, jonka myöhemmin valtasivat tubantesit ja sen jälkeen usipetit. Chamavit jättivät kotiseutunsa ja hyökkäsivät sisämaahan, brukterien kimppuun, jotka chamavit kertomusten mukaan olisivat hävittäneet. Seuraavan kerran chamavit mainitaan vasta paljon myöhemmällä ajalla, jolloin he kuuluivat frankkien johtamaan liittoumaan Reinillä. Osa chamaveista asettui asumaan Galliaan. == Lähteet == Luokka:Germaaniheimot
Tomi Juric

Tomi Juric (s. 22. heinäkuuta 1991 Auburn) on australialainen jalkapalloilija pelipaikaltaan keskushyökkääjä. Juric edustaa A-Leaguessa pelaavaa Adelaide Unitedia. Hän on edustanut Australian jalkapallomaajoukkuetta vuodesta 2013. ==Lähteet== Luokka:Elävät henkilöt Luokka:Vuonna 1991 syntyneet Luokka:Australialaiset jalkapalloilijat
Saagopalmut

Saagopalmut (Metroxylon) on palmukasvien (Arecaceae) heimoon kuuluva kasvisuku. Sukuun luetaan kuuluvaksi seitsemän lajia. Sukuun kuuluu saagopalmu (Metroxylon sagu), josta saadaan saagojauhoa. Saagojauhoa saadaan myös useista muihin sukuihin kuuluvista palmuista. == Lajeja == * Metroxylon amicarum * Metroxylon paulcoxii * Metroxylon sagu – saagopalmu * Metroxylon salomonense * Metroxylon upoluense * Metroxylon vitiense * Metroxylon warburgii == Lähteet == Luokka:Palmukasvit
Lyhytneulasmänty

Lyhytneulasmänty on Yhdysvaltojen itä- ja eteläosissa kasvava ainavihanta mäntylaji. == Ulkomuoto == Lyhytneulasmännyn ulkomuoto on vaihteleva, väliin suora ja väliin mutkitteleva. Latvus on epäsäännöllinen. Puu saavuttaa 20–30 metrin korkeuden, ja rungon suurin läpimitta on 60–90 cm. Neulaset ovat kahden tai kolmen kimpuissa ja 7–11 cm mittaisia. Kävyt ovat 4–7 cm pitkiä, ja jäävät puuhun varistettuaan siemenensä. == Levinneisyys == Lyhytneulasmäntyjä kasvaa New Yorkin osavaltion eteläosista aina Floridan pohjoisosiin, ja lännessä itäiseen Oklahomaan ja Teksasiin asti. Eniten lyhytneulasmäntyjä kasvaa Arkansasissa. Se viihtyy kaikenlaisilla kasvupaikoilla, karuilta ylängöiltä kosteisiin jokivarsiin. Alueilla, missä on toistuvia metsäpaloja, se muodostaa harvan, savannimaisen kasvuston, jossa on runsas ja vaihteleva aluskasvillisuus. == Käyttö == Lyhytneulasmänty on loblollymännyn ohella kaakkois-Yhdysvaltojen tärkeimpiä kaupallisia puulajeja. Sitä käytetään sellun valmistukseen, vanerin raaka-aineena, ja sahatavarana. == Lähteet == Luokka:Männyt Luokka:Elinvoimaiset lajit
Uuraisten terveysasema

Uuraisten terveysasema on Uuraisten kirkonkylällä osoitteessa Kuukantie 16 toimiva Keski-Suomen hyvinvointialueen ylläpitämä terveysasema. Terveysasemalla on lääkärin ja hoitajan vastaanotot. Myös suun terveydenhuolto, mielenterveys- ja päihdepalvelut, kuntoutus ja neuvola toimivat siellä. Uuraisten yksikerroksinen, julkisivultaan tiilinen terveyskeskusrakennus valmistui alkujaan vuonna 1986. ==Lähteet== Luokka:Uuraisten rakennukset ja rakennelmat Luokka:Keski-Suomen hyvinvointialue Luokka:Suomen terveysasemat, terveyskeskukset ja terveyskeskuspäivystykset
Daphne Oram

Daphne Oram (31. joulukuuta 1925 Devizes, Wiltshire – 5. tammikuuta 2003 Maidstone, Kent) oli brittiläinen elektronisen musiikin säveltäjä. allmusic.com. Viitattu 22.4.2021. britishmusiccollection.org.uk. Viitattu 22.4.2021. nytimes.com. Viitattu 22.4.2021. Daphne Oram ja Desmond Briscoe perustivat vuonna 1958 BBC Radiophonic Workshopin, joka oli lähinnä studio radiodraaman elektroniseen äänenkäsittelyyn. Hän lähti BBC:ltä seuraavana vuonna ja perusti oman studion. Hän kehitti Oramics-nimisen elektronisen soittimen 1960-luvulla. Oramicsia ohjattiin maalaamalla ääniaaltoja 35 mm:n valokuvafilmille. soundonsound.com. Viitattu 22.4.2021. bbc.com. Viitattu 22.4.2021. Oram teki myös kaupallisia tilauksia, kuten mainossävelmiä. Hän sävelsi ääniraidan Jack Claytonin ohjaamaan brittiläiseen kauhuelokuvaan Kauhujen linna (1961) ja oli mukana Fred ja Geoffrey Hoylen teoksen Rockets in Ursa Major näytelmämusiikkiversiossa vuonna 1961. ==Diskografia== * ”Four Aspects” (1960) * Electronic Sound Patterns (EP, 1962) * ”Pulse Persephone” (1965) * ”Episode Metallic” (1965) * Oramics (kokoelma, Paradigm Discs, 2007) * Private Dreams and Public Nightmares (Andrea Parkerin remix-albumi, 2011) * The Oram Tapes: Volume 1 (kokoelma, Young Americans, 2012) * Sound Houses (Walls-yhtyeen remix-albumi, 2014) == Lähteet == * Discogs * Allmusic === Viitteet === Luokka:Brittiläiset säveltäjät Luokka:Vuonna 1925 syntyneet Luokka:Vuonna 2003 kuolleet
Ilana Shmueli

Ilana Shmueli, alkuperäiseltä nimeltään Liane Schindler (s. 7. maaliskuuta 1924 – 11. marraskuuta 2011), oli israelilainen kirjailija. Hän syntyi 1924 Tšernivtsissä, Bukovinassa, joka kuuluu nykyään Ukrainaan. Shmueli kävi aluksi romanian, sitten jiddishin kielistä koulua. Hänen perheensä onnistui pakenemaan juutalaisvainoja Palestiinaan vuonna 1944. Siellä hän opiskeli musiikkia, sosiaalialaa ja kriminologiaa. Myöhemmin hän työskenteli Tel Avivissa erityisopettajana. Ilana Shmueli kuoli Jerusalemissa 11. marraskuuta 2011. Muutamia hänen runojaan on ilmestynyt suomeksi lyrikline-sivustolla. == Lähteet == Luokka:Israelilaiset kirjailijat Luokka:Vuonna 1924 syntyneet Luokka:Vuonna 2011 kuolleet
Lily Rabe

Lily Rabe (s. 29. kesäkuuta 1982 New York City) on yhdysvaltalainen näyttelijä. Hänet tunnetaan parhaiten useista eri rooleistaan yhdysvaltalaisessa kauhusarjassa American Horror Story. Raben vanhemmat ovat näytelmäkirjailija David Rabe (s. 1940) ja näyttelijä Jill Clayburgh (1944–2010). Rabe opiskeli tanssia kymmenen vuotta, mutta alkoi sittemmin opiskella näyttelemistä Northwestern-yliopistossa, josta hän valmistui vuonna 2004. Rabe on näytellyt niin elokuvissa, televisiosarjoissa kuin näyttämölläkin. Broadway-debyyttinsä Rabe teki vuonna 2005 Teräskukat- näytelmässä. Elokuvauransa Rabe aloitti sivurooleilla 2000-luvun alussa esimerkiksi elokuvissa Mona Lisa Smile (2003) ja Rakkauden resepti (2007), ja viime vuosina hänet on nähty elokuvissa Vice – vallan oikeat kasvot (2018) sekä Fractured (2019). Televisiossa Rabe on esiintynyt kauhusarja American Horror Storyn useimmilla kausilla, sekä pääroolissa sarjassa The Whispers (2015). Raben kumppani on näyttelijä Hamish Linklater. Heillä on kaksi lasta, tytär (s. 2017) ja poika (s. 2020). == Lähteet == Luokka: Elävät henkilöt Luokka: Vuonna 1982 syntyneet Luokka: Yhdysvaltalaiset elokuvanäyttelijät Luokka: Yhdysvaltalaiset televisionäyttelijät
Jane B. par Agnès V.

Jane B. par Agnès V. on dokumenttia ja draamaa yhdistelevä ranskalainen elokuva vuodelta 1988. Sen on ohjannut Agnès Varda ja siinä pääosaa esittää ranskalais-englantilainen näyttelijä Jane Birkin. Elokuvan kehittely alkoi, kun Birkin myönsi Vardalle, että häntä ahdistaa 40 ikävuoden saavuttaminen. Varda sanoi sen olevan hieno ikä ja samalla täydellinen ajankohta tehdä Birkinistä muotokuva. Elokuva yhdistelee Birkinin haastatteluja lyhyisiin jaksoihin, joissa hän näyttelee erilaisia rooleja. Luokka:Ranskalaiset elokuvat Luokka:Vuoden 1988 elokuvat
Chen Chu

Kiku Chen Chu (; s. 10. kesäkuuta 1950) on taiwanilainen poliitikko, joka on mm. toiminut Kaohsiungin kaupungin pitkäaikaisena pormestarina. Hän edustaa demokraattista edistyspuoluetta. == Tausta ja yksityiselämä == Chen syntyi vuonna 1950 ja kasvoi maatilalla Yilanissa. Hän opiskeli julkishallintoa kansallisessa Sun Yat-senin yliopistossa. Vuonna 1979 Chen pidätettiin osallisuudestaan ns. Kaohsiungin tapauksessa. Chen oli osoittamassa mieltä demokratian puolesta yksipuoluejärjestelmää vastaan. Hän vietti vankilassa kuusi ja puoli vuotta. Tämän jälkeen hän työskenteli Taiwanin ihmisoikeusliitossa, minkä johdosta Saksan entinen presidentti Richard von Weizsäcker kutsui hänet juhlistamaan YK:n ihmisoikeusjulistuksen 40-vuotispäivää vuonna 1988. == Poliittinen ura == Chen oli mukana perustamassa DPP:tä 1980-luvun puolessa välissä ja on toiminut monissa puolueen luottamustoimissa. Vuoden 2006 vaaleissa Chen valittiin täpärästi noin 1200 äänen erolla Kaohsiungin pormestariksi. Vuonna 2010 Fanapi-taifuuni iski kaupunkiin. Pormestarina toimiva Chen oli päiväunilla kotonaan Kaohsiungin katujen tulviessa. Tämä aiheutti paheksuntaa ja Chen pyysi tapausta anteeksi.. Chen uusi paikkansa pormestarina ensin vuonna 2010 ja sen jälkeen 2014. Taiwanin presidentti Tsai Ing-wen nimitti Chenin presidentin kansliapääliköksi huhtikuussa 2018. Toukokuussa 2020 Chen ilmoitti eroavansa virasta. Chen nimitettiin Valvonta-Yuanin presidentiksi 1. elokuussa 2020. Valvonta-Yuan on Taiwanin parlamentin entinen ylähuone, jonka nykyinen tehtävä on mm. tutkia korkea-arvoisten poliitikkojen virkarikossyytteitä. Taiwanin lainsäätäjistä koostuva komitea aloitti syyskuussa 2020, joka pyrkii valmistelemaan lakimuutoksia, joilla mm. laskettaisiin äänestysikärjaa 18 vuoteen ja lakkautettaisiin Valvonta-Yuan. Chen toivoi jäävänsä virkansa viimeiseksi haltijaksi. Noustessaan virkaan Chen myös erosi DPP:sta. == Galleria == Tiedosto:04.21 總統視察高雄輕軌，與高雄市長陳菊手持一卡通與相關禮品合影 (34016319322).jpg|Chen yhdessä Tsain kanssa Tiedosto:2020. 08.03 總統主持「第六屆監察院院長、監察委員、新任行政院政務人員、國家安全會議副秘書長及駐外大使宣誓典禮」 (50182258153).jpg|Chen vannoo virkavalansa noustessaan Valvonta-Yuanin presidentiksi Tiedosto:民進黨中執委.jpg|Chen kampanjoimassa Tiedosto:Chen Chu illustrated on the LRT door.jpg|Chenia esittävä piirustus mainostamassa Kaohsiungin pikaraitiotietä vuonna 2015 == Lähteet == Luokka:Taiwanilaiset poliitikot Luokka:Kaohsiungin pormestarit Luokka:Vuonna 1970 syntyneet Luokka:Elävät henkilöt
Sunshine Superman

Sunshine Superman on brittiläisen folkmuusikon Donovanin vuoden 1966 single. Kappale teki Donovanista maailmanlaajuisen tähden ja sijoittui Yhdysvaltain musiikkilistalla 1. sijalle ja Britannian musiikkilistalla 2. sijalle. ==Lähteet== Luokka:Donovanin kappaleet Luokka:Vuoden 1966 kappaleet Luokka:Billboard Hot 100 -listan ykköset
Taipumaton

Taipumaton on Kaija Koon neljästoista, 23. huhtikuuta 2021 julkaistu studioalbumi. Se nousi Suomen virallisen albumilistan ensimmäiselle sijalle. == Kappaleet == == Lähteet == Luokka:Vuoden 2021 albumit Luokka:Kaija Koon albumit
Geumtapsa

Geumtapsa () on Etelä-Koreassa, Etelä-Jeollan maakunnassa sijaitseva buddhalainen nunnaluostari. Se on yksi Jogye-koulukunnan tunnetuimmista nunnaluostareista Koreassa. Luostari valmistui 600-luvulla ja sen perusti munkki Wonhyo.. Luostarin yhteydessä sijaitseva metsä on ollut vuodesta 1972 valtion suojelema luontokohde alueelta löytyvien Torreya nucifera -havupuiden takia. == Lähteet == Luokka:Buddhalaiset nunnaluostarit Luokka:Etelä-Korean rakennukset ja rakennelmat Luokka:Buddhalaisuus Etelä-Koreassa
Sunshine Superman (albumi)

Sunshine Superman on brittiläisen folkmuusikon Donovanin kolmas studioalbumi. Albumi julkaistiin syyskuussa 1966. Se valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. ==Kappaleet== Kaikki kappaleet säv. ja san. Donovan. ==Arvostelut== *AllMusic: ==Lähteet== Luokka:Donovanin albumit Luokka:Vuoden 1966 albumit
Overlord (manga)

Overlord () on Kugane Maruyaman light novel -sarja, josta on tehty myös manga- ja anime-sovitukset. Kirjasarja alkoi verkossa julkaistuna vuonna 2010 ja sitä on myöhemmin julkaissut Kadokawan Enterbrain. Light novelin kuvitukset on tehnyt so-bin. Manga-versiota on julkaistu Comp Ace -lehdessä vuodesta 2014 alkaen ja sen piirtäjä on Hugin Miyama. Anime-versiota on tehty kolme kautta, kaksi elokuvaa ja spinoff-sarja. Vuonna 2016 Maruyama kertoi aikovansa lopettaa sarjan 18. kirjan jälkeen. == Lähteet == Luokka:Mangasarjat Luokka:Animesarjat Luokka:Light novel
Chi Lin (nunnaluostari)

Chi Lin () on Hongkongissa sijaitseva buddhalainen nunnaluostari. Luostari sai alkunsa vuonna 1934, kun buddhalainen maallikko Lai Changyuan lahjoitti talonsa puhtaan maan buddhalaisuutta harjoittaville mestareille, jotka lupasivat perustaa paikalle nunnaluostarin. Vuonna 1998 nunnaluostari rakennettiin uudelleen ilman yhtäkään naulaa jäljitellen Tang-dynastian arkkitehtuuria. Nykyisin luostarin pinta-ala on noin 33 000 m2, joihin kuuluu 16 salia. == Katso myös == * Bhikkhuni == Lähteet == Luokka:Buddhalaiset nunnaluostarit Luokka:Hongkongin rakennukset ja rakennelmat Luokka:Buddhalainen filosofia
Carol Shaw

Carol Shaw (s. 1955, Palo Alto, Kalifornia) on yhdysvaltalainen videopelien kehittäjä, joka oli ensimmäisiä naisia kehittämässä pelejä Atarilla. Shaw'n varhaisia pelejä oli digitaalin poolo 1970-luvulla promootiokampanjaan: on epäselvää käytettiinkö peliä koskaan mutta sen lähdekoodit ovat säilyneet. Atarilla oli tapana että yksi henkilö tekee koko pelin: suunnittelun, ohjelmoinnin, grafiikan ja äänet. Ensimmäinen kaupallisesti julkaistu Shaw'n tekemä peli oli 3-D Tic-Tac-Toe Atari 2600:lle vuonna 1980. Muita hänen Atarille kehittämiään pelejä ovat Video Checkers (1980) ja Super Breakout (1982). Vuonna 1983 Activision julkaisi Shaw'n suunnitteleman pelin River Raid. River Raidia on kutsuttu pelisuunnittelun mestariteokseksi. Shaw oli nuorena kiinnostunut matematiikasta ja päätyi opiskelemaan tietojenkäsittelytiedettä 1970-luvulla. Kiinnostus tietokoneisiin alkoi BASIC- ohjelmien teosta osituskäyttöjärjestelmällä. Shaw opiskeli Berkeleyssä ja sai tutkintonsa valmiiksi vuonna 1979 työskennellessään Atarilla. == Lähteet == == Aiheesta muualla == * Profiili MobyGamesissä Luokka:Yhdysvaltalaiset ohjelmoijat Luokka:Vuonna 1955 syntyneet Luokka:Elävät henkilöt
Klein Windhoek

Klein Windhoek (afrikaansin kieltä, kirjaimellisesti: pikku-Windhoek) on Windhoekin esikaupunki, jossa asuu varakkaampaa väkeä. == Historia == Brittiläinen tutkimusmatkailija James Alexander kävi tällä paikalla vuonna 1837. Kaupungin perusti kuitenkin vasta kolme vuotta myöhemmin (1840) Jonker Afrikaner ja tämän 800-henkinen sotajoukko. Afrikaner pyysi paikalle reiniläiset lähetyssaarnaajat Carl Hugo Hahnin ja Franz Heinrich Kleinschmidtin, jotka saapuivat sinne 1842. He antoivat paikalle nimen Elberfeld, mutta se ei jäänyt käyttöön. Heidän tilalleen saapuivat kaksi vuotta myöhemmin wesleyläiset metodistit nimeltä Richard Haddy ja Joseph Tindall.Tonchi, Lindeke & Grotpeter, 2012, s. 212. Hahn ja Kleinschmidt katsoivat, että paikalla oli jo tarpeeksi lähetyssaarnaajia, ja siirtyivät Okahandjaan, josta Hahn edelleen siirtyi Otjikangoon (nyk. Gross Barmen), kun taas Kleinschmidt siirtyi ǀAnesiin, joka sittemmin sai nimen Rehoboth. Haddy ja Joseph Tindall perustivat paikalle puutarhoja, ja hetken aikaa Windhoek kukoisti, mutta jonkin ajan kuluttua se tuhoutui namojen ja hereroiden välisissä yhteenotoissa. Oltuaan kauan poissa, Hahn vieraili paikalla jälleen vuonna 1873 ja oli yllättynyt siitä, että kaupungin kukoistuksesta ei ollut mitään jäljellä. Vuonna 1885 eräs sveitsiläinen kasvitieteilijä kävi paikalla ja löysi sieltä vain šakaaleja ja nälkiintyneitä helmikanoja sekä joitakin hoitoa vaille jääneitä hedelmäpuita. Vuonna 1896 paikalle saapui roomalaiskatolisia lähetyssaarnaajia. He lunastivat itselleen reiniläisten maat vuonna 1899 ja perustivat sinne puutarhan ja viinitarhan. ==Lähteet== ===Viitteet=== ===Kirjallisuus=== * Luokka:Windhoek Luokka:Reinin lähetyksen lähetysasemat Hereromaalla Luokka:Katoliset lähetysasemat Namibiassa
Centipede

Centipede voi tarkoittaa seuraavia: * Centipede, Rebbie Jacksonin albumi * Centipede, Atarin videopeli
Dona Bailey

Dona Bailey on yhdysvaltalainen videopelien kehittäjä, joka oli ensimmäisiä naisia kehittämässä pelejä. Bailey kehitti Atarin kolikkopeliosastolla Centipeden, joka sai paljon huomiota. Bailey oli myös harvoja julkisuuteen nousseita pelikehittäjiä aikana, jolloin pelitalot pyrkivät pitämään kehittäjät poissa näkyviltä. Bailey työskenteli ennen Ataria ohjelmoijana General Motorsilla (GM) ja lähti Atarilta kahden vuoden jälkeen. Bailey ohjelmoi GM:llä assemblyllä ilmastoinnin ohjausta ja havaitsi pitävänsä asioista, joissa on visuaalinen palaute. Atarin jälkeen hän on toiminut opettajana Arkansasin yliopistossa. == Lähteet == == Aiheesta muualla == * Profiili MobyGamesissä * Dona Bailey (Atari) - Interview Luokka:Yhdysvaltalaiset ohjelmoijat Luokka:Videopeliohjelmoijat Luokka:Atarin henkilöstö Luokka:Syntymävuosi puuttuu Luokka:Elävät henkilöt
Taru Timo

Taru Timo (s. 2000) on suomalainen koripalloilija. Hän pelaa laitahyökkääjänä ja on pituudeltaan 173-senttimetrinen. Hän on edustanut Korisliigassa kasvattajaseuraansa Vimpelin Vetoa kausina 2015–2020 ja Catz Lappeenrantaa kaudella 2020–2021. Timo pelasi VImpelin Vedossa viidellä liigakaudellaan yhteensä 86 runkosarjaottelua ja kolme pudotuspeliä. Runkosarjassa hän teki yhdellä kaudella parhaimmillaan 5,5 pistettä ottelua kohden kaudella 2019–2020. Catzissa hän otti 11 runkosarjaottelussaan 2,0 levypalloa ottelua kohden kaudella 2020–2021. Taru Timon sisko Tuulia Timo on myös pääsarjatason koripalloilija. == Lähteet == Luokka:Suomalaiset koripalloilijat Luokka:Vuonna 2000 syntyneet Luokka:Elävät henkilöt
Henna Johansson

Henna Katarina Johansson (s. 1. toukokuuta 1991) on ruotsalainen vapaapainija. Johansson on kilpaillut aikuisten kilpailuissa vuodesta 2009 lähtien, jolloin hän voitti Saksan Grand Prix -kilpailun sekä saavutti ensimmäisen aikuisten arvokisamitalin, kun oli kolmas 63 kg sarjassa Vilnan EM-kilpailuissa. Lisäksi hän voitti junioreiden MM-kultaa samana vuonna samassa painoluokassa. Ennen vuotta 2009 Johanssonilla on kaksi EM-kultaa alle 17-vuotiaiden EM- kilpailuista vuosilta 2007 ja 2008 sekä MM-pronssia junioreiden kilpailuista vuodelta 2008. Vuonna 2010 Johansson oli EM-kilpailuissa kahdeksas, mutta saavutti uransa ensimmäisen MM-mitalin, kun oli kolmas Moskovan MM- kilpailuissa. Vuonna 2011 hän voitti Yasar Dogun sekä Ion Corneanun muistoturnaukset, mutta jäi mitaleitta EM- ja MM-kilpailuissa. Vuonna 2012 Johansson saavutti uransa ensimmäisen arvokisavoiton, kun hän voitti Belgradin EM-kilpailujen 67 kg sarjan. Lisäksi hän voitti ennen Lontoon olympialaisia Golden Grand Prix -kilpailun sekä olympialaisten karsintaturnauksen. Olympialaisissa Johansson otteli 63 kg sarjassa. Johansson pääsi aloittamaan suoraan toiselta kierrokselta, jolla voitti kirgisialaisen Aysuluu Tynybekovan, mutta hävisi puolivälierissä japanilaiselle Kaori Ichōlle. Keräilyerien toisella kierroksella Johansson hävisi kanadalaiselle Martine Dugrenierille 9–2. Vuonna 2013 Johansson voitti jälleen Golden Grand Prix'n, mutta jäi kymmenen parhaan joukon ulkopuolelle MM- ja EM-kilpailuissa. Vuonna 2014 Johanssonin ainoa turnaus voitto tuli Sassarin turnauksesta. Hän oli saman vuoden EM- ja MM-kilpailuissa viides 63 kg painoluokassa. Vuonna 2015 Johansson voitti Saksan ja Espanjan Grand Prix -kilpailut. Vuonna 2016 Johansson osallistui jälleen olympialaisiin, kun hän otteli Rio de Janeiron olympialaisissa 63 kg sarjassa. Johansson voitti toisella kierroksella tšekkiläisen Adéla Hanzlíčkován, mutta kärsi puolivälierävaiheessa tappion valkovenäläiselle Maryia Mamashukille. Keräilyerissä hän hävisi kazakstanilaiselle Yekaterina Larionovalle. Vuoden 2017 EM- ja MM-kilpailuissa Johanson ei saavuttanut mitaleja. Vuonna 2018 Johansson saavutti usean vuoden tauon jälkeen arvokisamitalin, kun hän oli kolmas Kaspijskin EM-kilpailujen 65 kg sarjassa. Vuonna 2019 Johansson voitti Klippanin avoimen turnauksen, Dan Kolov - Nikola Petrov -turnauksen, Sassarin turnauksen sekä Yasar Dogun. EM- kilpailuissa hän oli viides, mutta saavutti uransa toisen MM-mitalin oltuaan kolmas Nur-Sultanin MM-kilpailujen 62 kg sarjassa. Vuoden 2020 EM-kilpailuissa Johansson oli yhdeksäs. Vuonna 2021 Johansson voitti Ukrainan kansainvälisen turnauksen. ==Lähteet== Luokka:Ruotsalaiset naispainijat Luokka:Vuonna 1991 syntyneet Luokka:Elävät henkilöt
Mercedes Colás de Meroño

Mercedes Colás de Meroño (11. heinäkuuta 1925 – 21. huhtikuuta 2021), joka tunnettiin nimellä Porota, oli argentiinalainen ihmisoikeusaktivisti. Hän oli Toukokuun aukion äitien varapresidentti. Hänen isänsä José María Colás teloitettiin ampumalla Espanjan sisällissodan aikana. Hänen tyttärensä, Alicia Meroño, kuului Argentiinan desparekidoihin ja katosi 5. tammikuuta 1978. Alician kohtalo oli vielä määrittelemätön äitinsä kuoltua. Colás de Meroño kuoli Buenos Airesissa 21. huhtikuuta 2021 95-vuotiaana. ==Lähteet== Luokka:Argentiinalaiset ihmisoikeusaktivistit Luokka:Vuonna 1925 syntyneet Luokka:Vuonna 2021 kuolleet